
ΑΙΤΗΣΕΙΣ ΒΕΛΤΙΩΣΗΣ ΒΑΘΜΟΛΟΓΙΑΣ

     
Ενημερώνονται οι φοιτητές/τριες του Τμήματος ΣΑΧΜ, που περάτωσαν την κανονική φοίτηση του ογδόου (8ου) εξαμήνου του ενδεικτικού Προγράμματος Προπτυχιακών Σπουδών (φοιτητές/τριες επί πτυχίω) και δεν πληρούν προϋποθέσεις απόκτησης πτυχίου, ότι μπορούν κατά την εξεταστική περίοδο Ιανουαρίου - Φεβρουαρίου 2021 να βελτιώσουν τη βαθμολογία τους σε πέντε (5) συνολικά μαθήματα, στα οποία υπάρχει επιτυχής εξέταση και εφόσον περιλαμβάνονται στο πρόγραμμα της εξεταστικής. (Για παράδειγμα: ο φοιτητής/τρια που έχει κάνει αίτηση αναβαθμολόγησης σε προηγούμενες εξεταστικές σε συνολικά 3 μαθήματα, θα έχει δικαίωμα να κάνει αίτηση στην εξεταστική Ιανουαρίου - Φεβρουαρίου 2021 το πολύ για 2 μαθήματα ακόμα).  Ο/Η φοιτητής/τρια δε δικαιούται αλλαγή των 5 μαθημάτων που έχει επιλέξει.  Σε περίπτωση επανεξέτασης η/ο φοιτήτρια/της διατηρεί τον μεγαλύτερο βαθμό.

Οι αιτήσεις αναβαθμολόγησης θα υποβάλλονται έως και την Κυριακή 6/12/2020, είτε με email στο dsas@aegean.gr, είτε με fax στο 22730-82309.

